**ДОДАТНО ПОЈАШЊЕЊЕ 2**

**ПИТАЊE**

**ПРЕДМЕТ: додатне информације или појашњења и указивања на уочене неправилности и недостатке у Конкурсној документацији за јавну набавку намирница за исхрану болесника за потребе Клиничког центра Војводине- Отворени поступак БРОЈ 215-15-О**

На основу члана 63. ЗЈН обраћамо вам се за додатне информације или појашњења као и указивања на уочене неправилности и недстатке у Конкурсној документацији за јавну набавку намирница за исхрану болесника за потребе КЦВ – ОП бр. 215-15-О, објављеној на Порталу јавних набавки дана 27.11.2015.године.

1. Део 4. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА. У оквиру додатних услова, као финансијског и пословни капацитет, тражи се да је понуђач **ОСТВАРИО НАЈМАЊЕ 180.000.000,00 ДИН. ПОСЛОВНОГ ПРИХОДА ЗА ПОСЛЕДЊЕ ТРИ ГОДИНЕ ( 2012, 2013, 2014)** за који као доказ треба да достави **Извештај о бонитету НБС (илиАПР) или понуђачеви биланси стања и биланси успеха, или изводи из тих биланса, за предходне три обрачунске године (2012, 2013. и 2014. год.).**

Додатне информације или појашњења:

1.Да ли се тражени износ оствареног прихода од 180.000.000,00 динара односи на 3 године заједно или за сваку годину посебно?

2.У каквој је логичкој вези овај додатни услов у баш том износу са предметом набавке?

3.Сматрамо да је овако дефинисан додатни услов у погледу финансијског и пословног капацитета дискриминаторски и супротан одредби става 2. Члана 77. ЗЈН којим је регулисано да минимални годишњи приход који се тражи од понуђача не сме бити већи од двоструке процењене вредности јавне набавке, осим у изузетним случајевима када је то неопходно због посебних ризика повезаних са предетом јавне набавке.

Конкурсном докуменацијом, кроз техничке спецификације и постављене захтеве у њима по питању безбедности хране, као наручилац, сте се обезбедили од потенцијалних ризика повезаних са предметом набавке.

Молимо за појашњење овог додатног услова односно да ли се он уклапа у двоструки износ процењене вредности предметне јавне набавке?

Указивање на уочене недостатке и неправилности:

У вези напред наведеног указујемо вам да се ради о дискриминаторском услову и предлажемо да у том делу извршите измене и допуне конкурсне документације.

1. У делу 5. УПУТСТВО ПОНУЂАЧИМА КАКО ДА САЧИНЕ ПОНУДУ тачка 18) као резервни елемент критеријума, у ситуацији када две или више понуда имају једнак број бодова, дефинисали сте да ће се **ИЗАБРАТИ ОНА ПОНУДА ОНОГ ПОНУЂАЧА КОЈИ ИМА НАЈВЕЋУ ОСТВАРЕНУ НЕТО ДОБИТ У 2014.ГОДИНИ.**

Чланом 84. став 4. ЗЈН регулисано је да ће наручилац у конкурсној документацији одредити елементе критеријума односно начин на основу којих ће доделити уговор у ситуацији када постоје две или више понуда са једнаким бројем пондера или истом понуђеном ценом.

Ставом 2. члана 85. ЗЈН одређени су елементи критеријума економски најповољнија понуда, а Републичка комисија за заштиту права је својим начелним правним ставом бр.9. заузела став по којем се као елементи критеријума могу користити само они елементи који се односе на извршење конкретног уговора о јавној набавци. С обзиром да сте се определили за критеријум „економски најповољнија понуда“ сматрамо да сте и као резервни елемент могу дефинисати само и исључиво елемент који се односи на извршење уговора а не податак који се односи на финансијски односно пословни капацитет. Елементи критеријума треба да се односе на извршење конкретног уговора о јавној набавци па тиме и резервни елемент.

Ви сте се опредеили да тај „резервни елемент критеријума“ буде највећа остварена нето добит у 2014.години.

Указивање на уочене недостатке и неправилности:

Сматрамо да сте поступили супротно ЗЈН одредивши као резервни елемент податак који се односи на капацитет понуђача, и предлажемо да у том делу извршите измену и допуну конкурсне документације и исту ускладите са ЗЈН.

1. У делу 6. Навели сте да ће се „избор најповољније понуде извршити применом критеријума **„економски најповољнија понуда“.**

Као елемент критеријума економски најповољније понуде, поред цене определили сте се за „РЕФЕРЕНЦЕ“ које носе до 15 пондера.

С обзиром да референце спадају у додатне услове , а сходно ставу 4. члана 85. услови за учешће из члана 75. и 76. ЗЈН не могу бити одређени као елементи критеријума, сматрамо да сте грубо прекршили одредбе ЗЈН одређујући референце као један од елемента критеријума економски најповољније понуде.

Као елементи критеријума не могу се користити они елементи који се односе на реализацију неких других, раније закључених уговора које је извшавао понуђач, као ни остале околности које нису у вези са извршењем конкретног уговора о јавној набавци. Елементи критеријума се односе на извршење конкретног уговора који је предмет јавне набавке, тако да референце понуђача не могу бити елемент критеријума јер се оне односе на предходно искуство понуђача а не на реализацију конкретног уговора о јавној набавци.

Указивање на уочене недостатке и неправиности:

Одређујући референце као елемент критеријума грубо сте прекршили одредбе ЗЈН и предлажемо да извршите измене и допуне конкурсне документације и дефинишите законите елементе критеријума економски најповољније понуде, сходно члану 85. ЗЈН.

**ОДГОВОР:**

1. Остварени приход од 180.000.000,00 динара се односи на временски период од 3 године, односно заједно за 2012., 2013. и 2014. годину. Наручилац је поштовао одредбе члана 77. став 2. Закона о јавним набавкам и у складу са законским одредбама тражио овај износ.
2. Наручилац прихвата предлог и извршиће измену конкурсне документације предметног поступка јавне набавке, у поглављу 5. УПУТСТВО ПОНУЂАЧИМА КАКО ДА САЧИНЕ ПОНУДУ, тачка 18) ЕЛЕМЕНТИ КРИТЕРИЈУМА НА ОСНОВУ КОЈИХ ЋЕ НАРУЧИЛАЦ ИЗВРШИТИ ДОДЕЛУ УГОВОРА У СИТУАЦИЈИ КАДА ПОСТОЈЕ ДВЕ ИЛИ ВИШЕ ПОНУДА СА ЈЕДНАКИМ БРОЈЕМ ПОНДЕРА ИЛИ ИСТОМ ПОНУЂЕНОМ ЦЕНОМ.

Измена конкурсне документације биће доступна на порталу Управе за јавне набавке и интернет страници наручиоца.

1. Наручилац прихвата предлог и извршиће измену конкурсне документације предметног поступка јавне набавке, у поглављу 6. РАЗРАДА КРИТЕРИЈУМА ПО ЈАВНОМ ПОЗИВУ БРОЈ 215-15-О – Набавка намирница за исхрану болесника за потребе Клиничког центра Војводине.

Измена конкурсне документације биће доступна на порталу Управе за јавне набавке и интернет страници наручиоца.

С поштовањем,

Комисија за јавну набавку

215-15-O